На основу члана 119. став1. тачка 1) и члана 88. Закона о основама система образовања и васпитања (“Сл.гласник РС” бр. 88/2018) Школски одбор Основне школе „Иван Милутиновић“ на седници одржаној дана 20.04.2018.године,већином гласова укупног броја чланова, донео је

ПОСЛОВНИК О РАДУ УЧЕНИЧКОГ ПАРЛАМЕНТА

ОШ“ИВАН МИЛУТИНОВИЋ“

I ОПШТЕ ОДРЕДБЕ

**Члан 1.**

Пословником о раду ученичког парламента ( у даљем тексту:Пословник) уређују се: избор чланова ученичког парламента, услови и поступак избора представника одељења ,заседање парламента и доношење одлука, избор председника ученичког парламента и програм рада.

**Члан 2.**

Програм рада ученичког парламента саставни jе део Годишњег плана рада школе

Члан 4.

Ученички парламент оснива се ради:

1) давања мишљења и предлога стручним органима, школском одбору, савету родитеља и директору о: правилима понашања у школи, мерама безбедности ученика, годишњем плану рада, школском развоjном плану, школском програму, начину уређивања школског простора, избору уџбеника, слободним активностима, учешћу на спортским и другим такмичењима и организациjи свих манифестациjа ученика у школи и ван ње и другим питањима од значаjа за њихово образовање;

2) разматрања односа и сарадње ученика и наставника, васпитача или стручног сарадника и атмосфере у школи;

3) обавештавања ученика о питањима од посебног значаjа за њихово школовање и о активностима ученичког парламента;

4) активног учешћа у процесу планирања развоjа школе и у самовредновању школе;

5) предлагања чланова стручног актива за развоjно планирање и тима за превенциjу вршњачког насиља из реда ученика.

II ПОСТУПАК ИЗБОРА ПРЕДСТАВНИКА ОДЕЉЕЊА

**Члан 3.**

Избор чланова Ученичког парламента врши се почетком сваке школске године на нивоу Одељенске заjеднице.

Ученички парламент чине по два представника сваког одељења седмог и осмог разреда у Школи, коjе ученици бираjу на састанку одељењске заjеднице.

Мандат Ученичког парламента траје једну школску годину.

**Члан 4.**

Представник одељења у Ученичком парламенту може бити искључиво ученик који је у претходном разреду имао примерно владање.

**Члан 5.**

Гласање за избор представника одељења је јавно. Ученици са највећим бројем гласова изабрани су за представника одељења.

Ако више од два ученика добију исти број гласова у следећем кругу се гласа само између њих.

Гласови које евентуално добију ученици који не испуњавају услов из члана 4 Пословника сматраће се неважећим.

О избору представника одељења у Ученичком парламенту одељењски старешина обавештава директора школе најкасније два дана после спроведеног избора.

**Члан 6.**

Ученици школе који нису чланови Ученичког парламента своје предлоге за рад парламента могу дати искључиво преко свог представника у Ученичком парламенту.

**Члан 7.**

Избор чланова Ученичког парламента (представника одељења и његовог заменика) врши се за текућу школску годину до 12. септембра на часу одељењске заједнице на коме обавезно присуствује одељењски старешина.

III ЗАСЕДАЊЕ ПАРЛАМЕНТА И ДОНОШЕЊЕ ОДЛУКА

**Члан 8.**

Парламент се састаје по потреби, а најмање четири пута годишње.

Ученички парламент обавља своj рад на седницама.

Седницама присуствуjу сви чланови ученичког парламента, а по позиву председника парламента: директор школе, педагог ,психолог или наставник.

Позив за седницу Ученичког парламента обjављуjе се на огласноj табли школе.

**Члан 9.**

Радом седнице Ученичког парламента председава и руководи председник ученичког парламента.

**Члан 10.**

Ученички парламент доноси одлуке ако на седници присуствуjе више од половине чланова.

Ученички парламент одлуке доноси већином гласова присутних чланова. Ако има више предлога и ниjедан од њих не добиjе потребну већину, гласање се понавља за два предлога коjа су добила наjвише гласова, све док jедан од њих не добиjе потребну већину.

Гласање jе по правилу jавно.

Таjно се гласа када то ученички парламент одлучи или када jе то утврђено овим Пословником.

Чланови ученичког парламента се изjашњаваjу за или против или се уздржаваjу од гласања.

Јавно гласање врши се дизањем руку и преброjавањем гласова, након чега председник парламента или други председаваjући утврђуjе резултате гласања.

**Члан 11.**

Чланови парламента су дужни да редовно долазе на састанке парламента. Они су обавезни да на часовима одељенске заједнице обавесте остале ученике о раду парламента и разговарају о свим питањима која могу бити важна за парламент.

Током расправе представници праламента се не смеју међусобно вређати и исказивати нетрпељивост и мржњу. Свако мишљење се мора уважити и поштовати. Представници парламента се јављају за реч подизањем руке.

**Члан 12.**

Парламент бира два представника ученика који учествују у раду Школског одбора, у складу са чланом 119. Закона о основама система образовања и васпитања.

**Члан 13.**

Састанке парламента заказује и води председник парламента, а у његовом одсуству заменик.

**Члан 14.**

Састанцима парламента може да присуствује и неко од наставника, директор школе, педагог или психолог.

**Члан 15.**

На сваком састанку води се записник који потписују председавајући и записничар.

Записник се истиче на огласној табли школе.

IV ИЗБОР ПРЕДСЕДНИКА УЧЕНИЧКОГ ПАРЛАМЕНТА

**Члан 16.**

Ученички парламент бира јавним гласањем између најмање три кандидата председника Ученичког парламента на првој конститутивној седници за текућу школску годину, а најкасније до 14. септембра.

Ученички парламент бира јавним гласањем између бар три кандидата, заменика председника и записничара Ученичког парламента на првој конститутивној седници Ученичког парламента за текућу школску годину, најкасније до 14. септембра.

V ПРОГРАМ РАДА УЧЕНИЧКОГ ПАРЛАМЕНТА

**Члан 17.**

Ученички парламент доноси програм рада на првој седници после конститутивне седнице.

Програм рада парламента саставни је део годишњег плана рада школе. Ученички парламент може да се удружи у заједницу са другим ученичким парламентима.

VI ЗАВРШНЕ ОДРЕДБЕ

**Члан 18.**

Даном ступања на снагу овог Пословника престаје да важи Пословник о раду Ученичког парламента , дел.бр. 975/5 од 11.12.2013. године

**Члан 19.**

Овај Пословник ступа на снагу 8 дана од дана објављивања на огласној табли школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Гордана Ивковић

Овај Пословник је објављен на огласној табли школе

Дана\_\_\_\_\_\_\_2018. године